ddrg/super_eurlex huggingface dataset:
1999/495/EY: Komission päätös, tehty 1 päivänä heinäkuuta 1999, eläinten terveyttä koskevista vaatimuksista ja eläinlääkärintodistuksista naudan siemennesteen tuonnissa kolmansista maista tehdyn päätöksen 94/577/EY muuttamisesta (tiedoksiannettu numerolla K(1999) 1775) (ETA:n kannalta merkityksellinen teksti)



Virallinen lehti nro L 192 , 24/07/1999 s. 0056 - 0056



KOMISSION PÄÄTÖS, tehty 1 päivänä heinäkuuta 1999, eläinten terveyttä koskevista vaatimuksista ja eläinlääkärintodistuksista naudan siemennesteen tuonnissa kolmansista maista tehdyn päätöksen 94/577/EY muuttamisesta (tiedoksiannettu numerolla K(1999) 1775) (ETA:n kannalta merkityksellinen teksti) (1999/495/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna direktiivillä 93/60/ETY(2), ja erityisesti sen 10 ja 11 artiklan, sekä katsoo, että 1) komission päätöksessä 94/577/EY(3) säädetään yhteisön ulkopuolisista maista tuotavaan naudan siemennesteeseen sovellettavista eläinten terveyttä koskevista vaatimuksista ja eläinlääkärintodistuksista, 2) direktiivin 88/407/ETY 4 artiklan 1 kohdassa säädetään, että sellaisten sonnien siemennesteen kauppa on kielletty 1 päivästä tammikuuta 1999, joita ei ole rokotettu kyseisen direktiivin mukaisesti ja jotka reagoivat positiivisesti naudan tarttuvan rinotrakeiitin tai tarttuvan pustulaarisen vulvovaginiitin toteamiseksi tehdyssä seerumin neutralisaatiotestissä tai ELISA-testissä, 3) direktiivin 88/407/ETY 10 artiklan 4 kohdassa säädetään, että kyseisen direktiivin 4 artiklassa vahvistettuja yhteisön sisäiseen kauppaan sovellettavia säännöksiä sovelletaan vastaavasti tuontiin, 4) päätöksen 94/577/EY liitteissä A, B, C ja D olevassa 1 osassa säädettyjä todistuksia olisi muutettava tuontiin sovellettavien vaatimusten selventämiseksi, ja 5) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/577/EY liitteissä A, B, C ja D olevan 1 osan 13 kohdan d alakohdan ii alakohta seuraavasti: 1) poistetaan kolmannen luetelmakohdan lopusta sana "tai"; 2) poistetaan neljäs luetelmakohta. 2 artikla Tämä päätös on osoitettu kaikille jäsenvaltioille. Tehty Brysselissä 1 päivänä heinäkuuta 1999. Komission puolesta Franz FISCHLER Komission jäsen (1) EYVL L 194, 22.7.1988, s. 10. (2) EYVL L 186, 28.7.1993, s. 28. (3) EYVL L 221, 26.8.1994, s. 26.
1999/506/EY, Euratom: Komission päätös, tehty 26 päivänä heinäkuuta 1999, tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien perustamisesta tehdyn päätöksen 98/610/EY, Euratom muuttamisesta (tiedoksiannettu numerolla K(1999) 2359) (ETA:n kannalta merkityksellinen teksti)



Virallinen lehti nro L 194 , 27/07/1999 s. 0065 - 0065



KOMISSION PÄÄTÖS, tehty 26 päivänä heinäkuuta 1999, tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien perustamisesta tehdyn päätöksen 98/610/EY, Euratom muuttamisesta (tiedoksiannettu numerolla K(1999) 2359) (ETA:n kannalta merkityksellinen teksti) (1999/506/EY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, sekä katsoo, että 1) päätöksellään 98/610/EY, Euratom(1) komissio on perustanut ulkopuolisia asiantuntijaryhmiä avukseen tutkimuksen ja teknologian kehittämisen alan avaintoimintakokonaisuuksien sisällön ja suuntautumisen määrittelyssä, 2) komissio nimeää henkilökohtaisella nimityksellä kyseisten asiantuntijaryhmien jäsenet kahden vuoden toimikaudeksi; tänä aikana voidaan nimetä uusia jäseniä, jolloin ensi sijassa pyritään laajentamaan maantieteellistä kattavuutta ryhmän jäsenten kotipaikkojen suhteen, tasapainottamaan ryhmän tieteellinen ja tekninen osaaminen aiempaa paremmin sekä korvaamaan uusilla jäsenillä sellaiset jäsenet, jotka eivät osallistu ryhmän työhön, 3) on tarpeen varmistaa yleisesti asiantuntijaryhmien yhtenäisyys, helpottaa ryhmien hallinnoimista komission yksiköissä ja turvata asian avoimuus, ja 4) tässä yhteydessä nimettävien uusien jäsenten toimikauden on voitava päättyä samaan aikaan kuin aiemmin nimettyjen jäsenten toimikausi päättyy, ON PÄÄTTÄNYT SEURAAVAA: 1 artikla Korvataan päätöksen 98/610/EY, Euratom 4 artiklan 1 kohdan ensimmäinen alakohta seuraavasti: "Komissio nimeää asiantuntijaryhmien jäsenet enintään kahden vuoden toimikaudeksi, ja nimitys on henkilökohtainen. Nimitys voidaan uusia yhden kerran enintään kahden vuoden ajaksi." 2 artikla Tämä päätös tulee voimaan päivänä, jona se tehdään. Tehty Brysselissä 26 päivänä heinäkuuta 1999. Komission puolesta Édith CRESSON Komission jäsen (1) EYVL L 290, 29.10.1998, s. 57.
1999/540/EY: Komission päätös, tehty 26 päivänä heinäkuuta 1999, klassiseen sikaruttoon liittyvistä suojatoimenpiteistä Tsekin tasavallassa tehdyn päätöksen 97/408/EY kumoamisesta (tiedoksiannettu numerolla K(1999) 2442) (ETA:n kannalta merkityksellinen teksti)



Virallinen lehti nro L 207 , 06/08/1999 s. 0030 - 0030



KOMISSION PÄÄTÖS, tehty 26 päivänä heinäkuuta 1999, klassiseen sikaruttoon liittyvistä suojatoimenpiteistä Tsekin tasavallassa tehdyn päätöksen 97/408/EY kumoamisesta (tiedoksiannettu numerolla K(1999) 2442) (ETA:n kannalta merkityksellinen teksti) (1999/540/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 1 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämisestä koskevista periaatteista 10 päivänä joulukuuta 1990 annetun neuvoston direktiivin 90/675/ETY(3), sellaisena kuin se on viimeksi muutettuna direktiivillä 96/43/EY, ja erityisesti sen 19 artiklan 1 kohdan, sekä katsoo, että 1) klassisen sikaruton esiintyminen vuonna 1997 eräillä kesysikoja kasvattavilla tiloilla Tsekissä on vahvistettu, 2) komissio teki 25 päivänä kesäkuuta 1997 klassiseen sikaruttoon liittyvistä suojatoimenpiteistä Tsekin tasavallassa päätöksen 97/408/EY(4), joka tarkoitettiin suojalausekkeeksi ja jota muutettiin päätöksellä 98/507/EY(5) epidemiologisen tilanteen huomioon ottamiseksi, 3) edellytykset elävien siansukuisten eläinten ja tuoreen lihan tuonnille Tsekistä vahvistetaan komission päätöksissä 98/371/EY(6), sellaisena kuin se on viimeksi muutettuna päätöksellä 1999/538/EY(7) ja 98/372/EY(8), sellaisena kuin se on viimeksi muutettuna päätöksellä 1999/539/EY(9); näissä päätöksissä otetaan huomioon klassisen sikaruton tilanne luonnonvaraisessa sikakannassa eräillä Tsekin alueilla, 4) kesysikoja kasvattavien tilojen klassisen sikaruton epidemiologisen tilanteen suotuisan kehityksen vuoksi päätös 97/408/EY olisi kumottava, ja 5) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 97/408/EY. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 373, 31.12.1990, s. 1. (4) EYVL L 170, 28.6.1997, s. 58. (5) EYVL L 226, 13.8.1998, s. 59. (6) EYVL L 170, 16.6.1998, s. 16. (7) Katso tämän virallisen lehden s. 21. (8) EYVL L 170, 16.6.1998, s. 34. (9) Katso tämän virallisen lehden s. 26.
Komission päätös, tehty 23 päivänä heinäkuuta 1999, varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1999) 2384)



Virallinen lehti nro L 206 , 05/08/1999 s. 0024 - 0024



KOMISSION PÄÄTÖS, tehty 23 päivänä heinäkuuta 1999, varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1999) 2384) (1999/537/EY, EHTY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon Euroopan hiili- ja teräsyhteisön perustamissopimuksen, ottaa huomioon 21 päivänä joulukuuta 1977 annetun varainhoitoasetuksen täytäntöönpanoa koskevista yksityiskohtaisista säännöistä 9 päivänä joulukuuta 1993 annetun asetuksen (EY, EHTY, Euratom) N:o 3418/93(1), sellaisena kuin se on viimeksi muutettuna päätöksellä 98/539/EHTY, EY, Euratom(2), ja erityisesti sen 145 artiklan, sekä katsoo, että kuluttajahintaindeksi (IPCE) oli 100,7 joulukuussa 1996 ja 102,4 joulukuussa 1997, ON PÄÄTTÄNYT SEURAAVAA: 1 artikla Varainhoitoasetuksen täytäntöönpanoa koskevista yksityiskohtaisista säännöistä annetun asetuksen mukaiset kiinteämääräiset maksut saatetaan ajan tasalle seuraavasti 1 päivästä tammikuuta 1999: >TAULUKON PAIKKA> 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Komission tilinpitäjä antaa päätöksen tiedoksi muille toimielimille ja laitoksille. Tehty Brysselissä 23 päivänä heinäkuuta 1999. Komission puolesta Erkki LIIKANEN Komission jäsen (1) EYVL L 315, 16.12.1993, s. 1. Asetuksen (Euratom, EHTY, EY) N:o 3418/93 149 artiklan mukaan kyseinen asetus on tullut voimaan 1.1.1994. (2) EYVL L 252, 12.9.1998, s. 67.
1999/525/EY: Neuvoston päätös, tehty 12 päivänä heinäkuuta 1999, Euroopan yhteisön ja Laon demokraattisen kansantasavallan tekstiilituotteiden kauppaa koskevan sopimuksen tekemisestä



Virallinen lehti nro L 208 , 06/08/1999 s. 0001 - 0001



NEUVOSTON PÄÄTÖS, tehty 12 päivänä heinäkuuta 1999, Euroopan yhteisön ja Laon demokraattisen kansantasavallan tekstiilituotteiden kauppaa koskevan sopimuksen tekemisestä (1999/525/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) komissio on Euroopan yhteisön puolesta neuvotellut Euroopan yhteisön ja Laon demokraattisen kansantasavallan välisen tekstiilituotteiden kauppaa koskevan sopimuksen, joka parafoitiin 16 päivänä kesäkuuta 1998, ja 2) tätä sopimusta on päätöksen 678/98/EY(1) nojalla sovellettu väliaikaisesti 1 päivästä joulukuuta 1998 sen tekemiseksi tarvittavien menettelyjen päätökseen saattamiseen asti, OVAT TEHNEET TÄMÄN PÄÄTÖKSEN: 1 artikla Hyväksytään yhteisön puolesta Euroopan yhteisön ja Laon demokraattisen kansantasavallan välinen tekstiilituotteiden kauppaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti. Tehty Brysselissä 12 päivänä heinäkuuta 1999. Neuvoston puolesta S. NIINISTÖ Puheenjohtaja (1) EYVL L 321, 30.11.1998, s. 41.
99/520/CE: Komission päätös, tehty 9 päivänä heinäkuuta 1999, korvamerkkien kiinnittämisen määräajan pidentämisestä Espanjan karjaan kuuluvien tiettyjen nautaeläinten osalta tehdyn komission päätöksen 98/589/EY muuttamisesta (tiedoksiannettu numerolla K(1999) 2039) (ETA:n kannalta merkityksellinen teksti)



Virallinen lehti nro L 199 , 30/07/1999 s. 0072 - 0072



KOMISSION PÄÄTÖS, tehty 9 päivänä heinäkuuta 1999, korvamerkkien kiinnittämisen määräajan pidentämisestä Espanjan karjaan kuuluvien tiettyjen nautaeläinten osalta tehdyn komission päätöksen 98/589/EY muuttamisesta (tiedoksiannettu numerolla K(1999) 2039) (ETA:n kannalta merkityksellinen teksti) (1999/520/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönotosta ja naudanlihan ja naudanlihatuotteiden merkinnästä 21 päivänä huhtikuuta 1997 annetun neuvoston asetuksen (EY) N:o 820/97(1), ja erityisesti sen 4 artiklan 2 kohdan, ottaa huomioon Espanjan esittämän pyynnön, sekä katsoo, että 1) Espanjan kuningaskunnalle on komission päätöksellä 98/589/EY(2) myönnetty käytännön vaikeuksien vuoksi enintään kuuden kuukauden lisäaika korvamerkkien kiinnittämiselle eräisiin nautaeläimiin, 2) Espanjan viranomaisten esittämästä pyynnöstä komission päätöksen 98/589/EY liite olisi muutettava koko Palencian maakunnan sisällyttämiseksi siihen liitteessä alun perin mainittujen kolmen "Comarcan" sijasta, 3) muutos on perusteltu, sillä kyseisessä maakunnassa syntyneet eläimet täyttävät päätöksessä vahvistetut edellytykset, ja 4) tässä päätöksessä säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 98/589 EY liitteessä olevassa sarakkeessa "Comarca" Palencian maakunnan osalta viitteet "El Cerrato", "Campos" ja "Saldana - Valdavia" viitteellä "Toda la Provincia". 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä heinäkuuta 1999. Komission puolesta Franz FISCHLER Komission jäsen (1) EYVL L 117, 7.5.1997, s. 1. (2) EYVL L 283, 21.10.1998, s. 19.
1999/553/EY: Neuvoston päätös, tehty 12 päivänä heinäkuuta 1999, Euroopan yhteisön ja Kambodzan kuningaskunnan välisen tekstiilituotteiden kauppaa koskevan sopimuksen väliaikaisesta soveltamisesta



Virallinen lehti nro L 215 , 13/08/1999 s. 0001 - 0001



NEUVOSTON PÄÄTÖS, tehty 12 päivänä heinäkuuta 1999, Euroopan yhteisön ja Kambodzan kuningaskunnan välisen tekstiilituotteiden kauppaa koskevan sopimuksen väliaikaisesta soveltamisesta (1999/553/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että 1) komissio on Euroopan yhteisön puolesta neuvotellut Euroopan yhteisön ja Kambodzan kuningaskunnan välisen tekstiilituotteiden kauppaa koskevan sopimuksen, joka parafoitiin 16 päivänä kesäkuuta 1998, ja 2) kyseistä sopimusta olisi sovellettava väliaikaisesti 1 päivästä elokuuta 1999 alkaen kunnes sen hyväksymiseksi tarvittavat menettelyt on saatu päätökseen, edellyttäen, että Kambodzan kuningaskunta vastavuoroisesti soveltaa sopimusta väliaikaisesti, ON PÄÄTTÄNYT SEURAAVAA: 1 artikla Euroopan yhteisön ja Kambodzan kuningaskunnan välistä tekstiilituotteiden kauppaa koskevaa sopimusta sovelletaan väliaikaisesti 1 päivästä elokuuta 1999 alkaen, kunnes sen hyväksymiseksi tarvittavat menettelyt on saatu päätökseen, edellyttäen, että Kambodzan kuningaskunta vastavuoroisesti soveltaa sopimusta väliaikaisesti. Sopimuksen teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 12 päivänä heinäkuuta 1999. Neuvoston puolesta S. NIINISTÖ Puheenjohtaja
99/560/CE: Komission päätös, tehty 10 päivänä elokuuta 1999, suu- ja sorkkatautiviruksen Algeriasta, Marokosta ja Tunisiasta Euroopan yhteisön alueelle siirtymisen ehkäisemistoimenpiteistä tehdyn komission päätöksen 1999/212/EY muuttamisesta toisen kerran (tiedoksiannettu numerolla K(1999) 2623) (ETA:n kannalta merkityksellinen teksti)



Virallinen lehti nro L 211 , 11/08/1999 s. 0057 - 0057



KOMISSION PÄÄTÖS, tehty 10 päivänä elokuuta 1999, suu- ja sorkkatautiviruksen Algeriasta, Marokosta ja Tunisiasta Euroopan yhteisön alueelle siirtymisen ehkäisemistoimenpiteistä tehdyn komission päätöksen 1999/212/EY muuttamisesta toisen kerran (tiedoksiannettu numerolla K(1999) 2623) (ETA:n kannalta merkityksellinen teksti) (1999/560/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1), ja erityisesti sen 22 artiklan 6 kohdan, sekä katsoo, että 1) suu- ja sorkkatautia on todettu esiintyvän karjassa Algeriassa, Marokossa ja Tunisiassa; komissio teki tämän vuoksi päätöksen 1999/212/EY(2) suu- ja sorkkatautiviruksen Algeriasta, Marokosta ja Tunisiasta Euroopan yhteisön alueelle siirtymisen ehkäisemistoimenpiteistä, sellaisena kuin se on viimeksi muutettuna päätöksellä 1999/292/EY(3), 2) kyseisen päätöksen 4 artiklan mukaan toimenpiteitä on tarkasteltava uudelleen taudin kehityksen perusteella, 3) Tunisian ja Marokon eläinlääkintäviranomaiset näyttävät valvovan moiteettomasti suu- ja sorkkatautia, eikä Tunisiassa ole ilmoitettu esiintyneen tautia huhtikuun 1999 jälkeen eikä Marokossa toukokuun 1999 jälkeen; serologisen tutkimuksen tulosten loppuraporttia ei kuitenkaan ole esitetty eikä näin ollen voida arvioida, missä määrin tauti on tarttunut pieniin märehtijöihin, 4) viimeisin suu- ja sorkkataudin esiintymistä Algeriassa koskeva epävirallinen ilmoitus saatiin 22 päivänä kesäkuuta 1999 eikä päätöksessä 1999/212/EY säädettyjä toimenpiteitä voida näin ollen peruuttaa kyseisen maan osalta, 5) ylimääräisenä suojatoimenpiteenä toimenpiteiden voimassaoloaikaa olisi pidennettävä kolmella kuukaudella, ja 6) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/212/EY 4 artiklassa päivämäärä "31 päivään heinäkuuta 1999" päivämäärällä "31 päivään lokakuuta 1999". 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä elokuuta 1999. Komission puolesta Franz FISCHLER Komission jäsen (1) EYVL L 24, 31.1.1998, s. 9. (2) EYVL L 74, 19.3.1999, s. 29. (3) EYVL L 114, 1.5.1999, s. 54.
1999/544/EY: Neuvoston päätös, tehty 29 päivänä heinäkuuta 1999, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2000 asti



Virallinen lehti nro L 209 , 07/08/1999 s. 0029 - 0029



NEUVOSTON PÄÄTÖS, tehty 29 päivänä heinäkuuta 1999, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2000 asti (1999/544/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo seuraavaa: 1) Espanjan kuningaskunnan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi. Sopimus on tämän jälkeen voimassa määrittämättömän ajan, jollei sitä sanota irti ilmoittamalla siitä kaksitoista kuukautta etukäteen. 2) Vuoden 1985 liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. 3) Mainitun asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalstustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 7 päivään maaliskuuta 1999 asti(1). 4) Asianomaisten yhteisön alusten kalastustoiminnan keskeytymisen välttämiseksi olisi annettava Espanjan kuningaskunnalle lupa jatkaa mainitun sopimuksen voimassaoloa 7 päivään maaliskuuta 2000 asti, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa 7 päivään maaliskuuta 2000 asti keskinäisiä kalastussuhteita Etelä-Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta. 2 artikla Tämä päätös on osoitettu Espanjan kuningaskunnalle. Tehty Brysselissä 29 päivänä heinäkuuta 1999. Neuvoston puolesta S. HASSI Puheenjohtaja (1) EYVL L 267, 2.10.1998, s. 39.
1999/542/EY: Komission päätös, tehty 28 päivänä heinäkuuta 1999, Bulgariasta peräisin olevien tiettyjen eläinten tuontia koskevista suojatoimenpiteistä bluetongue-tautitapausten vuoksi (tiedoksiannettu numerolla K(1999) 2492) (ETA:n kannalta merkityksellinen teksti)



Virallinen lehti nro L 207 , 06/08/1999 s. 0033 - 0033



KOMISSION PÄÄTÖS, tehty 28 päivänä heinäkuuta 1999, Bulgariasta peräisin olevien tiettyjen eläinten tuontia koskevista suojatoimenpiteistä bluetongue-tautitapausten vuoksi (tiedoksiannettu numerolla K(1999) 2492) (ETA:n kannalta merkityksellinen teksti) (1999/542/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna neuvoston direktiivillä 96/43/EY(2), ja erityisesti sen 18 artiklan, sekä katsoo, että 1) Bourgasin alueella Bulgariassa on todettu bluetongue-tautitapauksia heinäkuussa 1999, 2) tämä tilanne saattaa uhata vakavasti eläinten terveyttä yhteisössä, 3) tästä syystä Bulgariasta peräisin olevien nautojen, lampaiden ja vuohien tuonti on tarpeen kieltää, 4) on toteutettava toimenpiteitä sen varmistamiseksi, että eläviä nautoja, lampaita ja vuohia ei kuljeteta Bourgasin, Jambolin, Slivenin, Starazagoran, Hasskovon ja Kardjalin maakunnista muodostuvan Bulgarian alueen kautta, ja 5) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla a) Jäsenvaltiot eivät saa sallia Bulgariasta peräisin olevien nautojen, lampaiden tai vuohien tuontia. b) Jäsenvaltioiden, joihin tuodaan Bulgarian alueen kautta kuljetettuja eläviä nautoja, lampaita ja vuohia, on varmistettava, että eläimiä ei ole kuljetettu Bourgasin, Jambolin, Slivenin, Starazagoran, Hasskovon ja Kardjalin maakunnista muodostuvan Bulgarian alueen kautta. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä heinäkuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1.